  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Можгаын егитъёслэсь центрзэс тупатъяны кутскизы. Ужъёсты «Образование» йӧскалык ӵектос улсын ортчись «Регион для молодых» вожвылъяськонын вормем коньдонэн быдэсто. Со сярысь элькун тӧролэн но кивалтэтлэн пресс-службаез ивортӥз. Юртын вуж плиткаез кесязы но гипсокартонлэсь висъетъёсты воштӥзы, электроезъёсты тупатъяло. Гужем пумозь трубопроводэз, вӧлдэтъёсты но укноосты воштыны но борддоръёсты буяны малпало. Юртлэн выл тусыз но воштӥськоз – центрлэсь корказьзэ выльдозы. Егитъёслэн центразы жуан но шутэтскон интыос, переговорной, лекторий, мастерскойёс, ужасьёслы туала висъетъёс, сиськон инты. Тодэ вайытом, 2023-тӥ арын Удмуртиын егитъёслэсь вить центрзэс тупатъялозы. Ужъёсты Глазкарын но Сарапулын кутскизы ни. Ватсалом, «Регион для молодых» вожвылъяськонын вормем улсын Удмуртие гитъёсын ужан политикаез азинтон понна 2024-тӥ арын 73 миллион манет вуоз. Тегъёс: тупатъянужъёс егитъёс Можга Удмуртия  